
# Гөлүсә Батталова: «Кәрлә җаннар иле»

(ШИГЫРЬ)

Ул илдә куркыныч шәүләләр


Бөртекне кибәккә чыгара.

Кояштан өненә кача да,

Табына Алласыз чырага.

Ул илдә кадерсез тибелә

Халыкның баһадир уллары.

Алкышлап, мөнбәрдән тыңлана

Төн ката этләрнең улавы...

Ул илдә мәдхия җырлана

Фәхешкә, хөсетлек, хәрәмгә.

Без – хуҗа, кагылма, дияләр,

Хакың юк тамчы да галәмгә!

Мыскаллап вөҗданын сатудан

Һәр мәхлук – танылган сәүдәгәр!

Ул илдә бер гамьсез көн күрә

Нәкъ безгә охшаган шәүләләр...


Следите за самым важным и интересным в Telegram-каналеТатмедиа

## Нет комментариев
Гөлүсә Батталова: «Кәрлә җаннар иле»